Nuer

Thok Nath

Nyuuth mi luäk gaat duël gɔ̱rä tin thuuk ɣɔ̱ɔ̱ni gɔ̱rä 2021 VCE tin nyuɔ̱rkɛ

Deri lääri ti guɔ̱ɔ̱rkɛ rɔ̱ ti kuɛn kɛɛl kɛ com in wëë kɛɛl kɛ ɣɔ̱ɔ̱ni gɔ̱rä VCE tin nyuɔ̱rkɛ tin ca la̱th kä [2021 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx). Liɛmä ji̱ ɛn ɣöö läthni tiit mi rɔ̱ŋ gua̱thni tin lotni [Kuak gɔ̱rä tin ca nhɔk kɛnɛ tin jakɛ gɔ̱a̱r kä wëë gɔyä tin lotni guec ŋɔani VCE mi bëë raar](https://www.vcaa.vic.edu.au/assessment/vce-assessment/materials/Pages/index.aspx), [VCAA ŋuɔ̱t](https://vcaa.vic.edu.au/assessment/vce-assessment/Pages/ExaminationRules.aspx), [2021 VCE wargak min nyoth ta̱a̱ ɣɔ̱nä](https://vcaa.vic.edu.au/administration/Key-dates/Pages/VCE-exam-timetable.aspx) kɛnɛ [lääri ti lɛy rɔ̱](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx).

*Cäŋni min lääri ti̱ti̱ luɔtkɛ ni gaat duël gɔ̱rä, ka̱mkɛ jɛ raar bä kɛ ɣöö bi ji̱ ciëëni/tieet kulɛ te kɛ ŋäc kä tin diaal tin ba la̱th lät kä biɛ nyoth ɛn ɣöö guec ŋɔani la̱tkɛ jɛ gua̱th mi thiɛl COVID(COVIDSafe) mi te ni mal thi̱n.*

Kɛ ɣöö ɣɔ̱ɔ̱ni gɔ̱rä VCE tin nyuɔ̱rkɛ te kɛn kɛ lua̱ŋ mi di̱i̱t ɛ lɔ̱ŋ mi lät kɛn ɛ kä ta̱a̱ in dee ben kɛ lääri gɔ̱rä tin jɔak raar kɛ jɛ tin lotni VCE, mi ci jɛ luäŋ ɛn ɣöö bi kɛl kä VCE du thuk min lotni ɣɔ̱ɔ̱ni gɔ̱rä kɛ kui̱ COVID-19, bi te kɛ baŋ kä ɣöö deri thia̱ŋ kɛ mi cɔali ɣɔ̱ɔ̱n mi la nyuɔ̱ɔ̱rkɛ ɛ rami te kɛ riɛk mi ciɛ jek gua̱th in la̱tkɛ ɣɔ̱ɔ̱n (Derived Examination Score (DES)).

Ɛn DES la dua̱ckɛ jɛ kɛ ta̱a̱ in ci lät kɛ ji̱ duel gɔ̱rädu, ta̱a̱ mi dɔ̱ŋ mi ca jek raar kä nɛy tin guɛckɛ ji̱ rɛy la̱t in la̱tkɛ, ɣɔ̱ndu kɛ buɔkni diaal tin ŋäci (General Achievement Test (GAT)) min bi̱ läärikɛ ben raar, amäni lääri tin kɔ̱ŋ tin bëë duel gɔ̱rädu.

Ɛn VCAA cɛ ti ba guɔ̱ɔ̱r la̱th lät ti bi̱ ji̱ jakä jeki lääri ɣɔ̱ɔ̱nä gɔ̱rä ti thiɛl kac kä lot rɔ̱.

Deriɛ dhil la̱th lät ɛn ɣöö duel gɔ̱rädu cɛ ji̱ moc kɛ ti cet kɛ ti̱ti̱:

* tha̱a̱ŋ wargakädu **mi la duŋ gan duël gɔ̱rä min nyoth ɣɔ̱ɔ̱n/wargak mi nyoth ta̱a̱ guec ɣɔ̱ɔ̱na** mi nyoth cäŋ, thaak kɛnɛ gua̱th tin ba ɣɔ̱ɔ̱n la̱t thi̱n, amäni cäŋni tin ba jäkni DES in thia̱ŋkɛ kɛ kui̱ ɣɔ̱ɔ̱ni tin la̱tkɛ a te mɔ kärɔa; amäni gua̱th in lotrɔ.
* tha̱a̱ŋ wargakädu **mi ca gɔ̱a̱r ji̱ kɛ kui̱ comädu kɛ ɣɔ̱ɔ̱n in deri la̱t go̱lä** kɛ kui̱ ɣɔ̱ɔ̱nä min ca nhɔk kä ca rialikä i̱ dëë la̱t go̱lä (VCAA Special Examination Arrangements).

**Kɛ dup tinkiɛn ba la̱th lät ti ba ɣɔ̱ɔ̱n VCE in nyuɔ̱rkɛ jakä ɣöö ba la̱t rɛy malä kiɛ COVIDSafe?**

VCE ba ɣɔ̱ɔ̱ni kiɛn tin nyuɔ̱rkɛ la̱t duel gɔ̱rädun kiɛ gua̱th in ba rialikä ɛ ram in lät kɛ kui̱ duël gɔ̱rädu. Görkɛ jɛ ɛn ɣöö duël gɔ̱rä diaal tin te kä Victoria kɛnɛ tha̱a̱ŋ duëli gɔ̱rä tin di̱t bikɛ te kɛ mi cɔali COVIDSafe mi ba la̱th lät.

Nyin malä ti ŋuan ti ca la̱th lät ɛ Muktäb Puɔlä Pua̱a̱ny (Department of Health) ba kɛ la̱th lät kɛ ɣöö bi̱ gua̱th tin la̱tkɛ ɣɔ̱ɔ̱ni thi̱n te kɛ mal kiɛ COVIDSafe kɛ ciaŋ malä kä gaat duël gɔ̱rä diaal, nɛy tin jakɛ nyuur kä gɔa amäni la̱a̱t tin te duel gɔ̱rä. Kɛn nyin malä cetkɛ kɛ ti̱ti̱:

* gɔ̱r piny gua̱th in pay ran cop;
* riali gua̱th ikä mi bi naath luäk kɛ näändiɛn kɛ rɔ̱, mi bi̱ gaat duël gɔ̱rä ɔ jakä na̱n kɛ 4 kilömiti̱ri̱; kɛ
* muɔ̱c tharbëtni kɛnɛ kɔamni wal ti kɛ̈c kɛ̈ɛ̈c ɛ ŋot kɛnɛ kɔr kä mi ca ɣɔ̱ɔ̱n thuk, amäni tha̱a̱ŋ gua̱thni tin kɔ̱kiɛn tin dëë nyɔat bä ni ciaŋ.

**Ɛŋu mi görä dëë la̱t kä ɣöö bä cieŋ ɛ lor gua̱th mi cɔali COVIDSafe mi te ni mal thi̱n?**

**Deri**:

* Kuum in la kuɔ̱mkɛ thok kɛnɛ nhiam mi kum wumdu kɛnɛ thokdu la̱th, mi wëë kɛɛl kɛ lääri duëli gɔ̱rä Victoria, ɛ ni mi tëë kɛ mi pen ji̱ cetkɛ buɔ̱m kiɛ juey mi go̱r wal. Läthni kuum nhiamdu ni ciaŋ, ni benädu, gua̱th in la̱tkɛ ɣɔ̱ɔ̱n, amäni jiɛndu.
* Lak tetku ni ciaŋ, ben in bee kɛ ji̱ rɛy, kɛnɛ jiɛndu, gua̱th; kä
* Teni nänä ni ciaŋ, kä läthni pek miti̱ri̱ ti̱ 1.5 mi na̱n kɛ nɛy kɔ̱kiɛn.

**Ɛŋu mi dëë lɛl mi ta̱a̱ kɛ buɔ̱m, juey kiɛ ti kɔ̱kiɛn ti gööl ti dee ɣä jakä ka̱pkɛ ɛ COVID-19?**

Mi ti kɛ buɔ̱m, juey kiɛ ti kɔ̱kiɛn ti gööl ti dee ji̱ jakä ɣöö ka̱pkɛ ɛ COVID-19, deri ruac kɛ duel gɔ̱rädu kɛ kui̱ ɣɔ̱ɔ̱ni tin dëë la̱t go̱lä. Nɛmɛ derɛ ji̱ jakä nyuri ɣɔ̱ɔ̱n (ɣɔ̱ɔ̱ni) gua̱th go̱lä mi ca rialikä rɛy duël gɔ̱rä kɛ nyin puɔlä pua̱a̱ny kɛnɛ nyin malä ti ca la̱th lät.

**Ɛŋu mi dëë lɛl mi ta̱a̱ kɛ juey kɛ juɔk in, kiɛ kɛ cäŋ ɣɔ̱ɔ̱nä?**

Ji̱n **/ci ɣɔ̱ɔ̱n** dee la̱t mi ti kɛ juey kiɛ ti kɛ tin nyoth ɣöö te ran kɛ COVID-19,cäŋ kuiyɛ bä, cetkɛ:

* thiɛl kiɛ bath kä mi ŋua̱ckɛ kiɛ mi biɛlkɛ;
* lëth pua̱a̱ny, kɔ̱c kiɛ le̱th;
* kiɛl, bɛ̈c rööl kiɛ wum mi lo̱ny;
* dak yieekä; kɛ
* bak wec kɛ tha̱a̱ŋ gua̱thni, bɛ̈c cɔ̱ɔ̱ni, to̱l wuɔ̱m riɛm, ŋɔk kɛnɛ wä raar bä dëë kɛ mat thi̱n kä tin nööŋkɛ juey.

Yɔ̱tni duel gɔ̱rä ikä kɛ kui̱ coma mi ti kɛ nyuthni ti cetkɛ ti̱ti̱ ti dee juey nööŋ. Ɛ ji̱ thɛ̈mkɛ kɛ COVID-19 kɛ pɛ̈th kä teni cäŋ gua̱th in libi̱ lääri thëmdu. Läriɛ nɛy tin thɛ̈mkɛ naath kiɛ ram in loor kɛ ɛn ɣöö ɛ ji̱n ran VCE mi la gat duël gɔ̱rä, kɛ ɣöö ji̱ VCE tin la gaat duël gɔ̱rä ca kɛ moc kɛ baŋ ti ba thɛmni kɛ kɛ pɛ̈th kä bi lääri thëmdiɛn ben raar kɛ pɛ̈th.

Bi dhil te cäŋ mi libi̱ lääri thëm **jua̱th** COVID-19 in ca thɛm ni ji̱.

Mi nyothi nyuuthni jua̱th COVID-19 ni kɛ bendu kiɛ mi ci te kɛ juey gua̱th in la̱t kɛ ɣɔ̱ɔ̱n, ba ji jakä lip gua̱th dɔ̱diɛn kä ba ciëmuɔɔri kiɛ ram in tiit ji̱ yɔ̱tdika̱ kɛ ɣöö bɛ ji̱ ben lor.

**Mi ti kɛ juey kɛ COVID-19 kɛ nyuthni jua̱th kɛ cäŋ ɣɔ̱ɔ̱nä, /ci ɣɔ̱ɔ̱n dee met la̱t.**

Dëë ji̱ dhil thɛm kä deri te cäŋ amäni ɣöö ci lääri thëmdu jek. Mi /ci rɔ luäŋ kɛ wä gua̱th ɣɔ̱ɔ̱nä, deri te kɛ baŋ ti de thia̱ŋ kɛ ji̱ kɛ DES.

Kɛ wädu ɣɔ̱ɔ̱nä VCE min nyuɔ̱rkɛ, nyothɛ jɛ ɛn ɣöö thiɛlɛ ji̱ COVID-19 kä thiɛlɛ ji̱ nyuthni jua̱th ti lotni COVID-19.

**Kɛ tha̱a̱ŋ gua̱thni tinkiɛn /cien ɣɔ̱ɔ̱n de nyuɔ̱ɔ̱r kɛ jɛ mɔ?**

Mi matkɛ kä muɔ̱c pua̱a̱ny ran juey kɛ cäŋ ɣɔ̱ɔ̱nä, /ci **dee wä ɣɔ̱ɔ̱nä** gɔ̱rä min nyuɔ̱rkɛ mi ca ji̱ thɛm kä ca ji̱ jek COVID-19 kiɛ mi libi lääri thëm **jua̱th** COVID-19 in ca thɛm ni ji̱. Ɛn gua̱thni ti cet kɛ tɔ̱tɔ̱, bi dhil te kɛ baŋ ti bi thia̱ŋ kɛ ji̱ kɛ DES.

**Kä mi ca ɣä jek ɛ la ram te kɛɛl kɛnɛ rami cɛ käp kɛ juey mi dee naath dɔp (Primary Close Contact (PCC))?**

Ci Muktäb Puɔlä Pua̱a̱ny (Department of Health) ɛ lat ɛn ɣöö gaat duël gɔ̱rä tin ca ŋa̱c kä ca jek kɛɛl kɛ rami cɛ käp kɛ juey mi dee naath dɔp (Primary Close Contact) bikɛ ɣɔ̱ɔ̱n diɛn nyuɔ̱ɔ̱r dueel mi ca rialikä duel gɔ̱rädiɛn.

Mi ca ji̱ ŋa̱c ɛ la rami ca jek kɛɛl kɛ rami cɛ käp kɛ juey mi dee naath dɔp (Primary Close Contact), bi jɛ go̱r ɛn ɣöö bi ŋuɔ̱t ji̱ Muktäb Puɔlä Pua̱a̱ny (Department of Health) guɔ̱r kä bi duel gɔ̱rädu ji yɔ̱tdikä kɛ ɣöö bɛ ji̱ jakä ŋäci tin diaal tin deri guɔ̱ɔ̱r, cetkɛ:

* läth nath gua̱thni ti gööl kɛnɛ nyin thëm COVID-19 mi ca kɛ thɛm kɛ pek mi rɔ̱ŋ kiɛ /ka̱nkɛ thɛm kɛ pek mi rɔ̱ŋ; kä
* tëë kɛ kuak ja̱l kɛ nyin puɔlä pua̱a̱ny kɛnɛ nyin malä kɛ cäŋ in dee ɣɔ̱ɔ̱ni te thi̱n kɛ jɛ.

**Kɛ laat tinkiɛn görä mɔ kɛ thieŋnidä kɛ DES kɛ kui̱ COVID-19?**

Bi te kɛ baŋ kɛ thieŋnidu kɛ DES mi ca ji gaŋ kä ɣöö deri ɣɔ̱ɔ̱ndu thuk kiɛ ca gɔ̱a̱ru jek ɛ ti gööl ti ŋuan kɛ kui̱ COVID-19 .

laat ti gööl ti görkɛ cetkɛ kɛ ti̱ti̱:

* wargak mi luäk ji/wargak mi lar min ci tuɔɔk duel gɔ̱rä; kɛ
* laat kɛ kui̱ thëm COVID-19 – cet kɛ ca̱a̱tdɛ duël wa̱l kä ran duël wa̱l mi ŋäc ta̱a̱ puɔlä pua̱a̱ny mi laar jɛ ɛn ɣöö lotdɛ rɔ ɛn ɣöö dëë ji thɛm.

**Ga̱k duël gɔ̱rä kɛ kui̱ COVID-19**

Mi ca duel gɔ̱rä gäk kɛ gua̱th mi tɔt kɛ kui̱ COVID-19 kä kɛ kui̱ kä nɔmɔ, /ca ɣɔ̱ɔ̱n kɛl kiɛ ti ŋuan dee la̱t, duel gɔ̱rädu bɛ lät kɛɛl kɛ VCAA ba ji̱ kulɛ jakä ɣöö /ca ji bi ba̱ny raar. /Ci bi thia̱ŋ kɛ DES mi ci nɛmɛ tuɔɔk.

**Ɛ luäk in diɛn dëë jek kɛ kui̱ wecdä kɛnɛ ta̱a̱ ciɛŋä kɛ kui̱dä?**

Ta̱a̱ cäri ti gööl kɛnɛ diɛɛr kä mi jiääk mi dee tuɔɔk deri kɛ jek yɛnɛ ciëëmuɔri gua̱th in la̱tkɛ VCE ɛ ji̱ raar tin guɛckɛ ta̱a̱. Dee tha̱a̱ŋ kun rɔ̱ moc ti dee kɛ jakä cär kä ti̱ti̱, ɛni ɣöö tha̱a̱ŋ nath dee kɛn luäk dɔ̱diɛn go̱r, kä ciëëmani, mäthnikiɛn, ŋiic mi ŋa̱thkɛ kiɛ rami ŋäc ta̱a̱ cärä wec ran kɛnɛ ta̱a̱ puɔlä pua̱a̱ny.

Mi ci lät kɛɛl kɛ rami ŋäc ta̱a̱ cärä wec ran kɛnɛ ta̱a̱ puɔlä pua̱a̱ny kɛ gua̱th ëë ci wä, täämɛ derɛ la gua̱th in lotrɔ kɛ ‘go̱ru piny’ kɛ rialidu ikä kɛ lät ti gööl kɛ ɣöö bi laat ti dee te kɛ ji̱, ciëëmuɔri, mäthniku kiɛ duel go̱rä kulɛ luäŋ kɛ rialikä.

Tëë kɛ lua̱k ti gööl ti ŋuan ti te thi̱n kɛ kui̱du, cetkɛ:

* [Gua̱th tin jekɛ lääri kɛ kui̱ cärä wec ran thi̱n (education.vic.gov.au)](https://www.education.vic.gov.au/school/teachers/health/mentalhealth/Pages/mentalhealthtoolkit.aspx)

<https://www.education.vic.gov.au/Documents/school/teachers/health/mentalhealth/quick-guide-to-student-mental-health-and-wellbeing-resources.pdf>

**Ɛ ta̱a̱ in dɔ̱ŋ indiɛn dëë cieŋ kɛ jɛ ɛ puɔl ɛ ŋot ka̱n guecdä ni tok?**

Ji̱ Victoria diaal tin te kɛ run 12 kiɛ tin di̱t ɛn täämɛ [tekɛ kɛ baŋ kɛ jekdiɛn kɛ wäl COVID-19 ( Kɔrɔna mëë ci tuɔɔk kɛ 2019) min tuɔɔm kɛ naath](https://www.coronavirus.vic.gov.au/vaccine). Tuɔ̱mdu ɛ jɛn duɔ̱ɔ̱p in gɔa ni jɛn min bi ji̱ gaŋ, ciëëmuɔri kɛnɛ ji duël gɔ̱räda kä jua̱th ti gööl tin dee tuɔɔk kɛnɛ ta̱a̱ in dee räth kɛ juey COVID-19.

Tuɔ̱m /ciɛ mi ca la̱th lät ɛn ɣöö bi tuɔɔk i̱ ɛ jɛn bi ran ɣɔ̱ɔ̱ni kulɛ la̱t ɔ, ɛni ɣöö görkɛ jɛ ɛ lɔ̱ŋ ɛni mi ci ran duël wa̱l in lät ji̱ ɛ lar i̱ ciɛ bi ka̱n. Liɛmä ji̱ ɛn ɣöö ruacni kɛ däktöru mi ti kɛ ti deri thiëc kɛ kui̱ tumädu kɛnɛ ta̱a̱ puɔlä pua̱a̱nydu in dɔ̱diɛn.

Gaat duël gɔ̱rä diaal la̱ŋkɛ kɛ ɛn ɣöö dee kɛn rɔ̱ gɔ̱a̱r piny kɛ tuɔ̱mdiɛn in nhiam ɛ ŋot ken kɛn ɣɔ̱ɔ̱ndiɛn ni tok. Larkɛ jɛ ɛn ɣöö /ci ran tuɔ̱mdɛ min nhiam bi ka̱n kɛ cäŋ ɣɔ̱ɔ̱nä, kiɛ ɛ ci duɔth ni cäŋ kɛl kɛ wä nath ɣɔ̱nä – kɛ ga̱ŋdu kä ɣöö ci puɔ̱nydu bi jek ɛ la ɣöö duaalɛ jɛ cetkɛ rik tin la jekɛ cetkɛ duaal, bak wec, bɛ̈c co̱o̱ni, leth pua̱a̱ny kɛnɛ kɔ̱c kɛnɛ/kiɛ duec wäŋ co̱o̱ni, gua̱th in lätdi ɣɔ̱ɔ̱ndu.

Kɛ kui̱ lääri ti ŋuan, gui̱l Muktäb Puɔlä Pua̱a̱ny in te rɛy jɔam: [Lääri kɛ kui̱ tumä gan kɛnɛ nɛy tin ci lɛm ɛ määth |Juey Kɔrɔna Victoria](https://www.coronavirus.vic.gov.au/vaccination-information-children-and-teenagers). Ti̱ti̱ te lääri ti ca loc thi̱n: [Lääri ti ca loc kɛ kui̱ COVID-19 in tuɔɔm kɛ naath | Juey Kɔrɔna Victoria](https://www.coronavirus.vic.gov.au/translated-information-about-covid-19-vaccines).

La̱ŋkɛ ji̱ ɛn ɣöö bi te gua̱th mi cɔali COVID-Safe mi te ni mal thi̱n kɛ pek mi lotrɔ kɛ ni̱n kɛnɛ juɔkni ti wëë kä ɣɔ̱ɔ̱ni gɔ̱rädu, kɛ ga̱ŋdu kɛ jek COVID-19. Ti̱ti̱ cetkɛ kɛ gua̱th nɛɛni diaal ti ci mat, gua̱th lätni ti gööl, kiɛ jel thuɔ̱rbiɛli nɛɛni diaal.

**Kɛ lääri tinkiɛn te thi̱n ɔ kɛ kui̱ diëëth gan/tieet?**

Derɛ bɛ̈c kɛ tha̱a̱ŋ gua̱thni kɛ diëëth gan kɛ ŋäcdiɛn kɛ ta̱a̱ in gɔa in dee kɛn gaatkiɛn luäk kɛ jɛ. Kuak tin luäk diëëth gan kɛnɛ tieet cetkɛ kɛ ti̱ti̱:

* [Pɛl kɛ kui̱ diëëth gan kɛ luäkdiɛn kɛ ta̱a̱ puɔlä pua̱a̱ny kɛnɛ ta̱a̱ ciɛŋä gankiɛn](https://www.education.vic.gov.au/parents/family-health/Pages/your-childs-wellbeing.aspx).
* [Raising Learners Podcast Series (Ti nyuɔ̱ɔ̱thkɛ ti gɔw ti luäk gatdu kɛ ta̱a̱ in dee cieŋ kɛ jɛ cäŋ amäni duel gɔ̱rä)](https://raisingchildren.net.au/guides/podcasts-and-webinars/podcasts).

**Ɛ gua̱th in diɛn dëë lääri kɔ̱kiɛn ti ŋuan jek thi̱n ɔ?**

Kɛ jekdu kɛ com mi rɔ̱ŋ kɛ kui̱ puɔlä pua̱a̱ny deri yɔ̱a̱t kä ji̱ 24-thaakni COVID-19 kɛ nämbäriɛn 1800 675 398, GP du kiɛ gui̱l Muktäb Puɔlä Pua̱a̱ny (Department of Health) rɛy jɔam: <https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>.